****

**ประกาศเทศบาลตำบลร่มเมือง**

**เรื่อง เรียกประชุมสภาเทศบาลตำบลร่มเมือง**

**สมัยสามัญ สมัยที่ ๒ ประจำปี พ.ศ. ๒๕๖๔**

**.........................................................**

ด้วยสภาเทศบาลตำบลร่มเมือง มีมติเมื่อคราวสมัยประชุมสภาเทศบาลตำบลร่มเมือง ครั้งแรก เมื่อวันที่ ๗ มิถุนายน ๒๕๖๔ มีมติที่ประชุมสภากำหนดสมัยประชุมสามัญ ประจำปี พ.ศ.๒๕๖๔ สมัยประชุมสามัญ สมัยที่ ๒ ในระหว่างวันที่ ๑ สิงหาคม ๒๕๖๔ เป็นต้นไป มีกำหนดไม่เกิน ๓๐ วัน

ดังนั้น อาศัยอำนาจตามความในมาตรา ๒๕ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติม (ฉบับที่ ๑๔) พ.ศ. ๒๕๖๒ และตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ และแก้ไขเพิ่มเติม (ฉบับที่ ๒) พ.ศ. ๒๕๕๔ ข้อ ๒๒ จึงเรียกประชุมสภาเทศบาลตำบลร่มเมือง สมัยสามัญ สมัยที่ ๒ ประจำปี พ.ศ. ๒๕๖๔ ตั้งแต่วันที่ ๑ สิงหาคม ๒๕๖๔ มีกำหนดไม่เกิน ๓๐ วัน

จึงประกาศมาเพื่อทราบโดยทั่วกัน

ประกาศ ณ วันที่ ๒๑ กรกฎาคม พ.ศ. ๒๕๖๔

(ลงชื่อ)

จรินทร์ อินทรสุวรรณ์

(นายจรินทร์ อินทรสุวรรณ์)

ประธานสภาเทศบาลตำบลร่มเมือง

d/อรอุษา /สภา ๒ ประกาศสภา /ค ๒๕/น๓

**ระเบียบว่าด้วยการให้ประชาชนเข้าฟังการประชุมและการปรึกษาของสภาเทศบาลตำบลร่มเมือง**

ด้วยสภาเทศบาลตำบลร่มเมือง ได้พิจารณาในการประชุมสมัยสามัญ สมัยที่ ๒ เมื่อวันที่ ๑ สิงหาคม ๒๕๖๔ กำหนดระเบียบว่าด้วยการให้ประชาชนเข้าฟังการประชุมและการปรึกษาของสภาเทศบาลตำบลร่มเมือง เพื่อให้เป็นไปตามข้อ ๑๑๗ วรรคสี่ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ โดยวางระเบียบไว้ดังนี้

**ข้อ ๑** ผู้ประสงค์จะเข้าฟังการประชุมต้องทำหนังสือขออนุญาตเข้าฟังการประชุมและ ลงลายมือชื่อผู้ขอเข้าฟังการประชุมยื่นต่อประธานสภาเทศบาลตำบลร่มเมือง เพื่อพิจารณาอนุญาต โดยยื่นล่วงหน้าก่อนวันประชุมสภาเทศบาลตำบลร่มเมือง ไม่น้อยกว่า ๑ วัน เมื่อประธานสภาอนุญาตแล้วให้ผู้ประสงค์เข้าฟังการประชุมนั้นเข้าฟังการประชุมได้

กรณีที่มีผู้ขอเข้าฟังการประชุมเป็นหมู่คณะอาจให้ผู้แทนของหมู่คณะนั้นเป็นผู้ขออนุญาตก็ได้ ทั้งนี้ต้องระบุถึงจำนวนและรายชื่อผู้ที่จะเข้าฟังการประชุมด้วย

กรณีที่มีประชาชนยื่นความประสงค์ขอเข้าฟังการประชุมจำนวนมากและไม่สามารถจัดให้ประชาชนเข้ารับฟังการประชุมได้ทั้งหมด ให้ประธานสภาเทศบาลตำบลร่มเมือง พิจารณาอนุญาตให้บุคคลหรือคณะบุคคลเข้าฟังการประชุมตามที่เห็นสมควร หรืออาจจัดให้ประชาชนรับฟังการประชุมภายนอกห้องประชุมหรือในบริเวณใกล้เคียงโดยแจ้งให้ผู้ประสงค์ขอเข้าฟังการประชุมทราบ

**ข้อ ๒** ผู้เข้าฟังการประชุมต้องปฏิบัติ ดังนี้

1. แต่งกายสุภาพเรียบร้อย
2. นั่งหรืออยู่ประจำในที่ที่จัดไว้สำหรับผู้เข้าฟังการประชุม
3. ต้องประพฤติตนให้เรียบร้อย ไม่แสดงกิริยาอาการที่กระทำให้เสื่อมเกียรติของที่ประชุม

หรือก่อกวนความสงบเรียบร้อย ไม่พูดจา สนทนา ส่งเสียง หรือกระทำการใด ๆ อันเป็นการรบกวนการประชุม

1. ไม่ใช้เครื่องมือสื่อสาร อุปกรณ์ถ่ายภาพ บันทึกเสียง วิทยุ-เทป หรืออุปกรณ์อื่นใดที่อาจ

รบกวนการประชุมได้

1. ไม่นำอาวุธหรือสิ่งเทียมอาวุธเข้าไปในห้องประชุม
2. ไม่นำอาหารหรือเครื่องดื่มเข้าไปหรือรับประทานในห้องประชุม
3. ต้องเชื่อฟังและปฏิบัติตามคำสั่งของประธานสภาเทศบาลตำบลร่มเมือง ที่สั่งโดยชอบ

ด้วยกฎหมาย

**ข้อ ๓** ให้เลขานุการสภาเทศบาลตำบลร่มเมือง ดำเนินการ ดังนี้

1. จัดทำแบบคำร้องขอเข้าฟังการประชุมไว้เพื่ออำนวยความสะดวกแก่ประชาชน
2. รวบรวมคำร้องขอเข้าฟังการประชุมเสนอให้ประธานสภาเทศบาลตำบลร่มเมือง

พิจารณาอนุญาต และแจ้งผู้ขอเข้าฟังการประชุมทราบ

1. จัดที่นั่งและอำนวยความสะดวกแก่ผู้เข้าฟังการประชุมตามความเหมาะสม

**ข้อ ๔** อื่น ๆ (ถ้ามี)

**หมายเหตุ** สภาท้องถิ่นสามารถกำหนดเพิ่มเติมหรือปรับปรุงรายละเอียดได้ตามที่เห็นสมควร



